S-741/2009

Mál þetta, sem dómtekið var 25. nóvember 2009, er höfðað með ákæru útgefinni af lögreglustjóranum á Suðurnesjum 10. september 2009 á hendur J-kk-þgf Ö-kk-þgf H-kk-þgf, kt. […], Breiðagerði 31, Vogum. Ákærða er gefið að sök brot gegn lögum um ávana- og fíkniefni, með því að hafa, miðvikudaginn 2. apríl 2008, haft í vörslum sínum, á heimili sínu að Breiðagerði 31, Vogum, 117 kannabisplöntur og 11 kannabisgræðlinga, til ræktunar í vinnuaðstöðu sem er sambyggð húsnæðinu.

Þetta er talið varða við 2. gr., sbr. 4. gr., sbr. 4. gr. a, sbr. 5. og 6. gr., laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985, lög nr. 10/1997 og lög nr. 68/2001.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ákærði verði dæmdur til að sæta upptöku á 117 kannabisplöntum og 11 kannabisgræðlingum, og tækjum þeim sem haldlögð voru greint sinn, ætluðum til ólögmætrar meðferðar efnanna, samkvæmt heimild í 6. og 7. mgr. 5. gr. laga um ávana- og fíkniefni nr. 65/1974, sbr. lög nr. 10/1997, sbr. 2. mgr. 14. gr. reglugerðar nr. 233/2001.

Ákærði krefst vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júní 1959. Samkvæmt sakavottorði ákærða var hann hinn 7. júlí 2000 dæmdur til að greiða 180.000 króna sekt fyrir fíkniefnabrot. Með dómi 5. mars 2003 var hann dæmdur í fimm mánaða fangelsi fyrir fíkniefnabrot. Með lögreglustjórasátt 12. janúar 2004 var honum gert að greiða 28.000 króna sekt fyrir fíkniefnabrot. Þá var honum með dómi 7. desember 2007 gert að sæta fangelsi í fimm mánuði fyrir fíkniefnabrot. Ákærði hefur játað brot sitt hreinskilnislega. Þá verður að líta til þess að ákærða er ekki gefið að sök að hafa ætlað umrædd fíkniefni til sölu eða dreifingar. Að öllu þessu virtu þykir refsing hans hæfilega ákveðin fangelsi í einn mánuð. Með hliðsjón af sakaferli ákærða þykir ekki unnt að binda refsingu hans skilorði.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 117 kannabisplöntur, 11 kannabisgræðlingar og tæki þau sem lögregla lagði hald á, ætluð til ólögmætrar meðferðar efnanna.

Með vísan til 218. gr. laga nr. 88/2008 ber að dæma ákærða til að greiða sakarkostnað málsins. Um er að ræða þóknun verjanda ákærða, Á-kk-ef J-kk-ef hdl., sem þykir hæfilega ákveðin 150.000 krónur, að virðisaukaskatti meðtöldum. Við ákvörðun þóknunar hefur verið tekið tillit til vinnu á rannsóknarstigi.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, J-kk-nf Ö-kk-nf H-kk-nf, sæti fangelsi í einn mánuð.

Ákærði sæti upptöku á 117 kannabisplöntum, 11 kannabisgræðlingum og

tækjum þeim sem lögregla lagði hald á.

Ákærði greiði í sakarkostnað 150.000 króna þóknun skipaðs verjanda síns, Á-kk-ef J-kk-ef héraðsdómslögmanns.

S-kvk-nf B-kvk-nf